Umhverfis - og auðlindaráðuneyti hefur kynnt í samráðsgátt áform um breytingar á lögum um rammaáætlun . Núverandi rammaáætlun þykir ekki henta gagnvart vindorku vegna sérstöðu hennar . Ráðuneytið leggur því til að lögunum verði breytt svo hægt sé að móta skýra stefnu hins opinbera um vindorku hér á landi og leyfisveitingarkerfi hennar . Núverandi lög um rammaáætlun eru talin henta frekar hefðbundnari virkjunarkostum en vindorkukostum . Sem auðlind er vindurinn nokkurn veginn óþrjótandi , ólíkt öðrum orkukostum og takmarkast helst af því landrými sem til staðar er . Vindurinn er jafnframt ekki jafn staðbundinn orkukostur og hefðbundnari virkjunarkostir enda hægt að hagnýta hann á flestum stöðum landsins . Þessi orkukostur krefst því almennt styttri undirbúnings - og framkvæmdatíma en vatnsafls - eða jarðvarmavirkjanir . Enn fremur er tiltölulega auðvelt að taka niður og fjarlægja slík mannvirki af virkjunarstað sé tekin ákvörðun um að hætta starfsemi . Því stefnir umhverfis - og auðlindaráðherra á að leggja fram lagafrumvarp um breytingar á málsmeðferð og meðhöndlun rammaáætlunar , á þann hátt að tekið sé mið af séreðli vindorkunnar sem orkukosts . Með þeirri breytingu megi gera mats - og ákvarðanaferlið með vindorkukosti markvissara , einfaldara og skjótara en nú er . Auk þess felst í breytingunni að slíkt ferli þurfi að byggjast á skýrri opinberri stefnumörkun um staðsetningu vindorkuvirkjana á Íslandi . Auglýsing Samkvæmt ráðherra kæmi slík stefna í veg fyrir að vindorkuver byggist upp á stöðum þar sem þau eru ekki æskileg , til dæmis vegna náttúrufars , sjónmengunar eða kostnaðarsamra tenginga við raforkunetið . Fer vel saman við vaxandi raforkuþörf samfélagsins Hingað til hefur vindorka verið lítið notuð til raforkuframleiðslu hér á landi en gætt hefur vaxandi áhuga á undanförnum árum á slíkum framkvæmdum . Í áformum ráðherra segir að vindorka henti vel sem þriðja stoðin í orkubúskap Íslands á móti vatnsafli og jarðvarma . Megi það meðal annars rekja til stefnu og áforma stjórnvalda um aukinn hraða í orkuskiptum og almennrar aukningar raforkunotkunar hjá heimilum og minni fyrirtækjum . „ Skynsamleg uppbygging vindorku fer því vel saman við vaxandi raforkuþörf samfélagsins , auknar áherslur á orkuöryggi , betri nýtingu flutnings - og dreifikerfi raforku sem og staðbundnar lausnir í orkumálum , “ segir í áformunum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .